Na osnovu člana 29 i 34 Zakona o državnoj imovini („Sl. list CG“ br. 21/09, 40/11), člana 38 i 27 Zakona o lokalnoj samoupravi (“Sl.list RCG” br.2/18, 34/19) člana 18 i 35 Statuta Opštine Tivat ("Sl list CG - opštinski propisi", br. 24/18) i u skladu sa članom 47 Zakona o sportu ("Službeni list Crne Gore", br. 44/18) i Skupština Opštine Tivat , na sjednici održanoj dana 11.08.2020.godine, donijela je

**ODLUKU**

**o regulisanju međusobnih odnosa između Opštine Tivat i Košarkaškog kluba Teodo i davanju saglasnosti na zaključivanje Ugovora o prenosu udijela na**

**Opštinu Tivat**

**I OSNOVNE ODREDBE**

**Član 1**

Vlasnička struktura sportske organizacije Košarkaški klub Teodo (u daljem tekstu KK Teodo) sastoji se od udjela lica koji su u nadežnom Ministarstvu registrovani kao osnivači/vlasnici i to:

- Lukić Čedomir

- Kusovac Ivan

- Radovanović Ivica

- Popadić Dragomir

- Lučić Risto

- Petković Božidar

- Janović Ilija

**Član 2**

Opština Tivat i KK Teodo su se sporazumjeli da zaključe ugovor o promjeni vlasničke strukture na način što će dosadašnji vlasnici/osnivači iz člana 1 ove Odluke ustupiti svoje vlasničke udjele Opštini Tivat bez naknade i protivusluge.

**Član 3**

Sastavni dio ove Odluke je Zapisnik sa Skupštine KK Teodo kao i Odluka o davanju saglasnosti na preuzimanje prava osnivača KK Teodo od strane opštine Tivat od 02.07.2020.godine.

**II NAZIV I SJEDIŠTE SPORTSKE ORGANIZACIJE**

Naziv ove sportske organizacije se ne mjenja.

Puni naziv sportske organizacije iz člana 1 ove Odluke je Košarkaški klub Teodo.

Skraćeni naziv Košarkačkiog kluba Teodo je KK Teodo.

Sjedište KK Teodo je u Tivtu, na adresi Župa BB.

**III DJELATNOST KK TEODO**

**Član 4**

Djelatnost KK Teodo je djelatnost od javnog interesa i obuhvata:

- razvoj i unaprjeđenje košarkaškog sporta;

- omasovljavanje košarkaškog sporta i ukupan razvoj fizičke kulture;

- učešće u takmičenjima;

- saradnja sa školama, sportskim i drugim organizacijama;

- propaganda i popularizacija košarkaškog sporta;

- socijalizacija djece i omladine;

- obavljanje i drugih poslova vezanih za košarku.

**IV FINANSIRANJE**

**Član 5**

Sredstva za finansiranje KK Teodo se obezbjeđuju iz budžeta Opštine Tivat opredijeljenih za sport, članarine, donacija, poklona i na druge načine u skladu sa Zakonom.

**V UPRAVLJANJE**

**Član 6**

Obaveze između Osnivača i KK Teodo biće definisane Ugovorom o prenosu udjela na Opštinu Tivat.

Ovaj Ugovor će se zaključiti u roku od ne dužem od 30 dana od dana stupanja na snagu ove Odluke.

Osim obaveze da KK Teodo obavlja sportsku košarkašku djelatnost u skladu sa Zakonom o sportu ("Sl. list CG", br. 44/18) isti je dužan da do potpisivanja ugovora izmiri sva dugovanja prema trećim licima i o tome Opštini Tivat dostavi adekvatan dokaz .

Svi vlasnici KK Teodo iz člana 1 ove Odluke, su dužni da dostave izjave ovjerene kod notara o prenosu svojih udjela u KK Teodo na opštinu Tivat.

Lice ovlašćeno za zastupanje Osnivača, odnosno sportske organizacije u toku postupka preregistracije bice imenovano od strane Predsjednika Opstine Tivat.

**Član 7**

Potpisivanjem Ugovora kojim će se definisati obaveze dvije strane prestaje da važi Ugovor o sufinansiranju programa sportskih organizacija u 2020. godini broj 01-614/20-64/48 od 18.03.2020. godine.

**Član 8**

Košarkaškim klubom Teodo upravlja Osnivač na način i pod uslovima utvrđenim ovom Odlukom, Statutom i Ugovorom.

Osnivač sportske organizacije:

- daje saglasnost na Statut;

- daje saglasnost na godišnji program rada;

- razmatra i usvaja godišnji Izvještaj o radu;

- daje saglasnost na promjenu naziva, djelatnosti, sjedišta i osnovnog kapitala;

- donosi druge odluke u skladu sa Statutom KK Teodo.

**VI ORGANI SPORTSKE ORGANIZACIJE**

**Član 9**

Organi upravljanja KK Teodo su: Predsjednik sportske organizacije, Skupština sportske organizacije i Upravni odbor .

**Član 10**

Predsjednik sportske organizacije se bira iz reda članova Upravnog odbora i to prostom većinom glasova.

Predsjednik sportske organizacije je predsjednik Upravnog odbora.

Predsjednik sportske organizacije je lice koje zastupa sportsku organizaciju.

Mandat predsjednika je četiri godine.

**Član 11**

Skupština kao organ upravljanja ima 11 članova i čine je:

* 7 članova koje predlaže Osnivač;
* 4 člana predlaže Košarkaški klub Teodo .

Članove Skupštine iz reda Osnivača, predlaže Predsjednik Opstine, a verifikacija se vrši na osnivačkoj Skupštini.

Skupština iz reda svojih članova bira Predsjednika prostom većinom glasova.

Član Skupstine sportske organizacije ne moze biti član Upravnog odbora.

Mandat članova Skupštine je četiri godine.

**Član 12**

Upravni odbor ima 5 članova:

* 3 člana predlaže Osnivač;
* 2 člana predlaže Košarkaški klub Teodo.

Član Upravnog odbora sportske organizacije ne može biti član Skupštine.

Upravni odbor ima Predsjednika i 4 člana.

Mandat Upravnog odbora je četiri godine.

**Član 13**

Organi upravljanja imenovaće se u roku od 30 dana od dana stupanja na snagu ove odluke, a prava i obaveze Organa biće definisane Statutom kluba.

Akti koji proizilaze iz ove Odluke biće donešeni u roku od 30 dana od dana donošenja ove Odluke.

**VII PRELAZNE I ZAVRŠNE ODREDBE**

**Član 14**

Osnivač KK Teodo odgovara za obaveze prema trećim licima.

Organ Opštine Tivat nadležan za sport pratiće rad KK Teodo, dok će kontrolu finansijskog dijela poslovanja pratiti Komisija imenovana od strane Predsjednika Opštine Tivat.

**Član 15**

Ova Odluka stupa na snagu osmog dana od dana objavljivanja u „Službenom listu Crne Gore – opštinski propisi”.

Broj:03-040/20-157

Tivat,11.08.2020.godine

SKUPŠTINA OPŠTINE TIVAT

Predsjednik

Ivan Novosel,s.r.